9. การจัดการ

(9.1) โครงสร้างการจัดการ

คณะกรรมการ

รายละเอียดเกี่ยวกับคณะกรรมการและอำนาจการจัดการ ปรากฏตามหนังสือรับรองของบริษัท ดังนี้
ศาลล้มละลายกลางได้มีคำสั่งเมื่อวันที่ 15 มีนาคม 2543 คดีหมายเลขแดงที่ ฟ.8/2543
ให้ฟื้นฟูกิจการของบริษัท อุตสาหกรรมปิโตรเคมีกัลไทย จำกัด (มหาชน) ลูกหนี้
และตั้งให้ผู้บริหารแผนของลูกหนี้เป็นผู้บริหารชั่วคราวแล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผลตกแก่ผู้บริหารชั่วคราวตามมาตรา 90/20 และมาตร 90/21
แห่งพระราชบัญญัติล้มละลาย พุทธศักราช 2483 และศาลได้มีคำสั่งเมื่อวันที่ 20 เมษายน 2543
ให้ตั้งบริษัท เอ็ฟเฟ็คทีฟ แพลนเนอร์ส จำกัด เป็นผู้ทำแผนฟื้นฟูกิจการของลูกหนี้แล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผล ตกแก่ผู้ทำแผนตามาตร 90/25 แห่งพระราชบัญญัติล้มละลาย
พุทธศักราช 2483

ต่อมาเมื่อวันที่ 15 ธันวาคม 2543 ศาลได้มีคำสั่งเห็นชอบด้วยแผน และตั้งบริษัท เอ็ฟเฟ็คทีฟ
แพลนเนอร์ส จำกัด เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผน ตามมาตรา 90/59
แห่งพระราชบัญญัติล้มละลาย พุทธศักราช 2483

บัดนี้ ศาลล้มละลายกลางได้มีคำสั่ง เมื่อวันที่ 21 เมษายน 2546 ให้บริษัท เอ็ฟเฟ็คทีฟ
แพลนเนอร์ส จำกัด ผู้บริหารแผน พ้นจากการเป็นผู้บริหารแผนแล้ว ตามพระราชบัญญัติล้มละลาย
พุทธศักราช 2483 มาตรา 90/67
และได้มีคำสั่งให้ลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราว
บรรดาสิทธิและอำนาจหน้าที่ของผู้บริหารแผนเดิมตกเป็นของลูกหนี้และเจ้าพนักงานพิทักษ์ทรัพย์แล้ว
ตามมาตรา 90/69 แห่งพระราชบัญญัติล้มละลาย พุทธศักราช 2483

บัดนี้ ศาลล้มละลายกลาง ได้มีคำสั่งเมื่อวันที่ 11 กรกฎาคม 2546
ตั้งกระทรวงการคลังโดยมีพลเอกมงคล อัมพรพิสิฏฐ์, นายพละ สุขเวช, นายปกรณ์ มาลากุล ณ
อยุธยา, ดร.ทนง พิทยะ, นายอารีย์ วงศ์อารยะ เป็นผู้แทนกระทรวงการคลัง
เป็นผู้บริหารแผนคนใหม่ ตามมติที่ประชุมเจ้าหนี้ โดยให้กระทรวงการคลังหรือคณะบุคคล
ซึ่งเป็นตัวแทนของกระทรวงการคลังมีสิทธิและหน้าที่ตามกฎหมายและแผนฟื้นฟูกิจการ
อำนาจหน้าที่ของผู้บริหารแผนคนใหม่และผู้บริหารแผนชั่วคราวเริ่มและสิ้นสุด
ในวันที่ศาลมีคำสั่งดังกล่าว
ผู้บริหารแผนคนใหม่จึงมีอำนาจหน้าที่ในการจัดกิจการและทรัพย์สินของลูกหนี้
และบรรดาสิทธิตามกฎหมายของผู้ถือหุ้นของลูกหนี้ ยกเว้น สิทธิที่จะได้รับเงินปันผล
ตกแก่ผู้บริหารแผนคนใหม่ ตั้งแต่วันที่ศาลมีคำสั่งตั้งผู้บริหารแผนคนใหม่

ต่อมา บริษัทลูกหนี้ โดยกระทรวงการคลัง
ในฐานะผู้บริหารแผนได้ยื่นคำแถลงต่อเจ้าพนักงานพิทักษ์ทรัพย์ว่า
คณะผู้บริหารแผนได้มีการประชุมคณะผู้บริหารแผน ครั้งที่ 1/2546 เมื่อวันที่ 16 กรกฎาคม 2546
และมีมติให้คณะผู้บริหารแผนดังกล่าวข้างต้น จำนวน 2 ใน 5 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผน

ต่อมากระทรวงการคลังในฐานะผู้บริหารแผนได้ยื่นคำแถลง ฉบับลงวันที่ 8 ตุลาคม 2547
ต่อเจ้าพนักงานพิทักษย์ทรัพย์ว่านายอารีย์ วงศ์อารยะ
ได้ขอลาออกจากตำแหน่งผู้แทนกระทรวงการคลังในฐานะผู้บริหารแผน ตั้งแต่วันที่ 4 ตุลาคม 2547
ดังนั้น จึงคงเหลือ พลเอกมงคล อัมพรพิสิฏฐ์, นายพละ สุขเวช, นายปกรณ์
มาลากุล ณ อยุธยา, ดร.ทนง พิทยะ เป็นผู้แทนกระทรวงการคลัง
และผู้แทนกระทรวงการคลังจำนวน 2 ใน 4 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผน

กรรมการของบริษัทฯ มี 15 คน ตามรายชื่อต่อไปนี้

1.  นายสุนทร หงส์ลดารมภ์

2.  นายสรร อักษรานุเคราะห์

3.  นายประชัย เลี่ยวไพรัตน์

4.  นายประทีป เลี่ยวไพรัตน์

5.  ดร.ประมวล เลี่ยวไพรัตน์

6.  นายกมล เอี่ยมสกุลรัตน์

7.  นายชัยณรงค์ แต้ไพสิฐพงษ์

8.  นายทยุติ ศรียุกต์สิริ

9.  นางสาวมาลินี เลี่ยวไพรัตน์

10. นายทวิช เตชะนาวากุล

11. นายชัยวัฒน์ แต้ไพสิฐพงษ์

12. พลเอกสืบ อักษรานุเคราะห์

13. นายวีเฮง แซ่แต้

14. นายแต้เลี่ยงติก

15. นายวชิรพันธุ์ พรหมประเสริฐ

หมายเหตุ ปัจจุบันบริษัทฯ อยู่ระหว่างการฟื้นฟูกิจการ จึงไม่ได้เปิดเผยประวัติและรายละเอียดของ
คณะกรรมการ

แผนผังองค์กร

ณ วันที่ 31 ธันวาคม 2547

(9.2) ค่าตอบแทนผู้บริหารแผน

คณะผู้บริหารแผนปัจจุบันซึ่งเป็นตัวแทนจากระทรวงการคลังได้รับค่าตอบแทน
ซึ่งระบุไว้ในแผนฟื้นฟูกิจการที่ได้รับอนุมัติจากศาลล้มละลายกลาง รายละเอียดดังนี้

1.  พลเอกมงคล อัมพรพิสิฏฐ์ 1,000,000 บาทต่อเดือน

2.  นายปกรณ์ มาลากุล ณ อยุธยา 750,000 บาทต่อเดือน

3.  นายพละ สุขเวช 750,000 บาทต่อเดือน

4.  ดร.ทนง พิทยะ 750,000 บาทต่อเดือน

5.  นายอารีย์ วงศ์อารยะ 750,000 บาทต่อเดือน

ในปี 2547 บริษัทฯ จ่ายค่าตอบแทนให้คณะผู้บริหารแผนจำนวน 45.82 ล้านบาท ทั้งนี้นายอารีย์
วงศ์อารยะ ได้ลาออกจากการเป็นผู้บริหารแผนของบริษัทฯ และบริษัทย่อย 6 แห่ง เมื่อเดือนตุลาคม
2547

3.  การกำกับดูแลกิจการ

เนื่องจากปัจจุบันทีพีไออยู่ระหว่างการฟื้นฟูกิจการ
โดยดำเนินการบริหารองค์กรเป็นไปตามแผนฟื้นฟูกิจการที่ได้รับการอนุมัติจากศาลล้มละลายกลาง
อย่างไรก็ดี บริษัทฯ ได้ตระหนักและคำนึงถึงความสำคัญของหลักการกำกับดูแลกิจการที่ดี
เพื่อนำมาซึ่งการบริหารจัดการที่มีความโปร่งใส ยุติธรรม
และเพิ่มความเชื่อมั่นต่อผู้ที่เกี่ยวข้องทุกฝ่าย อนึ่งตามโครงสร้างองค์กรในปัจจุบัน
การปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์กำหนด
ยังมีข้อจำกัดในการปฏิบัติในบางข้อ โดยรายละเอียดการปฏิบัติตามหลักการกำกับดูแลกิจการที่ดี 15
ข้อ ของบริษัทฯ มีดังนี้

1.  นโยบายเกี่ยวกับการกำกับดูแลกิจการ :
    คณะผู้บริหารแผนซึ่งเป็นตัวแทนของกระทรวงการคลังเข้ามาบริหารกิจการโดยยึดหลักการบริหารจัดการที่มีความโปร่งใสและเป็นธรรมแก่ทุกฝ่าย
    คณะผู้บริหารแผนได้กำหนดนโยบายหลักในการปฏิบัติงานออกเป็น 4 ประการ คือ

1). กิจการของบริษัท จะต้องดำเนินต่อไปได้อย่างต่อเนื่อง

2). เจ้าหนี้ต้องได้รับชำระหนี้

3). ลูกหนี้ต้องได้รับความเป็นธรรม

4). พนักงานของบริษัททั้งหมดจะต้องมีความมั่นคงในการทำงาน

2.  สิทธิของผู้ถือหุ้น : ผู้ถือหุ้นมีสิทธิในการรับรู้ข้อมูลของบริษัทฯ
    โดยการเปิดเผยและจัดส่งข้อมูลของบริษัทฯ
    ตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ ก.ล.ต.

3.  สิทธิของผู้มีส่วนได้เสีย : บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม
    โดยเฉพาะอย่างยิ่งชุมชนและสิ่งแวดล้อม
    เนื่องจากบริษัทดำเนินงานโดยมีโรงกลั่นน้ำมันขนาดใหญ่และโรงงานต่างๆ
    จำนวนมากที่จังหวัดระยอง โดยบริษัทฯ
    ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
    รวมทั้งสำรวจทัศนคติของประชาชนที่มีต่อการดำเนินของบริษัทฯ อย่างต่อเนื่อง

4.  การประชุมผู้ถือหุ้น : ไม่มี เนื่องจากอยู่ระหว่างการฟื้นฟูกิจการ

5.  ภาวะผู้นำและวิสัยทัศน์ : ผู้บริหารแผนกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
    และงบประมาณของบริษัท ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
    และงบประมาณที่กำหนดไว้อย่างมีประสิทธิภาพ และประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการ

6.  ความขัดแย้งทางผลประโยชน์ : ดูรายละเอียดในหัวข้อรายการระหว่างกัน

7.  จริยธรรมธุรกิจ เนื่องจากบริษัทฯ อยู่ระหว่างการฟื้นฟูกิจการ
    และมีการเปลี่ยนผู้บริหารหลายชุด ปัจจุบันบริษัทฯ
    จึงยังไม่ได้จัดทำจริยธรรมธุรกิจเป็นลายลักษณ์อักษร

8.  การถ่วงดุลของกรรมการที่ไม่เป็นผู้บริหาร : ไม่มี เนื่องจากอยู่ระหว่างการฟื้นฟูกิจการ

9.  การรวมหรือแยกตำแหน่ง (ของประธานกรรมการและผู้จัดการ) : ไม่มี
    เนื่องจากอยู่ระหว่างการฟื้นฟูกิจการ

10. ค่าตอบแทนกรรมการและผู้บริหาร : ดูรายละเอียดเรื่องค่าตอบแทนกรรมการและผู้บริหาร

11. การประชุมคณะกรรมการ : ไม่มี เนื่องจากอยู่ระหว่างการฟื้นฟูกิจการ
    แต่มีการประชุมคณะผู้บริหารแผนทุกสัปดาห์

12. คณะอนุกรรมการ : ไม่มี เนื่องจากอยู่ระหว่างการฟื้นฟูกิจการ

13. ระบบการควบคุมและการตรวจสอบภายใน : ดูรายละเอียดข้อ 10 การควบคุมภายใน

14. รายงานคณะกรรมการ : ไม่มี เนื่องจากอยู่ระหว่างการฟื้นฟูกิจการ

15. ความสัมพันธ์กับผู้ลงทุน : บริษัทฯ
    ได้เปิดเผยข้อมูลและจัดส่งข้อมูลตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ
    ก.ล.ต. ข้อมูลที่เปิดเผยในปัจจุบัน ได้แก่ งบการเงิน, แบบแสดงรายการข้อมูลประจำปี
    (แบบ 56-1) ทั้งนี้ระหว่างการฟื้นฟูกิจการบริษัทฯ ไม่ได้จัดทำรายงานประจำปี
    สำหรับการให้ข้อมูลและข่าวสารกิจกรรมต่างๆ ของบริษัทฯ กับนักลงทุน ผู้ถือหุ้น นักวิเคราะห์
    สามารถติดต่อได้ที่ นายศิริ จิรพงษ์พันธ์ ชั้น 10 อาคารทีพีไอทาวเวอร์ 26/56 ถนน
    จันทน์ตัดใหม่ แขวงทุ่งมหาเมฆ เขตสาทร กรุงเทพฯ 10120

    4.  การดูแลการใช้ข้อมูลภายใน

บริษัทฯ มีนโยบายป้องกันการนำข้อมูลภายในของบริษัทฯ ไปใช้
โดยเฉพาะข้อมูลที่เกี่ยวกับฐานะทางการเงินของบริษัทฯ ก่อนที่จะเผยแพร่ต่อสาธารณชน
โดยการจำกัดจำนวนบุคคลที่จะทราบข้อมูลในวงจำกัด ที่ผู้บริหารต้องรายงานการถือหลักทรัพย์ของตน
ของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ของบริษัทฯ
ตามบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
และได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
นอกจากนี้ได้กำหนดห้ามผู้บริหารที่ได้รับทราบข้อมูลภายในกระทำการใดๆ ซึ่งเป็นการขัดต่อมาตรา
241 ของพระราชบัญญัติฯ

5.  บุคลากร

ณ สิ้นปี 2547 บริษัทฯ และบริษัทย่อยมีพนักงานรวม 7,464 คน เพิ่มขึ้นจากปีก่อนร้อยละ 1.33
โดยมีค่าตอบแทนพนักงานจำนวน 4,100.26 ล้านบาท เพิ่มขึ้นจากปีก่อน 980.91 ล้านบาท
หรือเพิ่มขึ้นร้อยละ 31.45 สาเหตุหลักเนื่องจากผู้บริหารแผนได้อนุมัติให้มีการจ่ายโบนัสสำหรับปี
2547 เพิ่มขึ้นเพื่อเป็นขวัญและกำลังใจแก่พนักงานที่มีส่วนร่วมทำให้ผลประกอบการของบริษัทฯ
ปรับตัวเพิ่มขึ้น รวมถึงการจ่ายโบนัสค้างจ่ายสำหรับปี 2540 เพิ่มอีก 1.5
เดือนให้กับพนักงานที่ได้รับสิทธิ์ เนื่องจากในขณะนั้นบริษัทฯ ได้รับผลกระทบจากวิกฤติเศรษฐกิจเมื่อปี
2540 ทั้งนี้รายการดังกล่าวได้รับการอนุมัติจากศาลล้มละลายกลางแล้ว รายละเอียดมีดังนี้

+-------+------+------+------+------+------+------+------+-------+
|       | จำน  |      |      | ค่า   |      |      |      |       |
|       | วนพน |      |      | ตอบแ |      |      |      |       |
|       | ักงาน |      |      | ทนพน |      |      |      |       |
|       | (คน) |      |      | ักงาน |      |      |      |       |
|       |      |      |      | (ล้าน |      |      |      |       |
|       |      |      |      | บาท) |      |      |      |       |
+-------+------+------+------+------+------+------+------+-------+
|       | กรุง  | ร    | รวม  | เงินเ | โบนัส | เ    | อื่นๆ  | รวม   |
|       | เทพฯ | ะยอง |      | ดือน  |      | งินสม |      |       |
|       |      |      |      | และค |      | ทบกอ |      |       |
|       |      |      |      | ่าจ้าง |      | งทุนส |      |       |
|       |      |      |      |      |      | ำรอง |      |       |
|       |      |      |      |      |      | เล   |      |       |
|       |      |      |      |      |      | ี้ยงชีพ |      |       |
+-------+------+------+------+------+------+------+------+-------+
| บริษัทฯ | 791  | 4    | 5    | 2,31 | 79   | 6    | 20   | 3,3   |
|       |      | ,556 | ,347 | 8.15 | 3.83 | 6.00 | 9.09 | 87.07 |
+-------+------+------+------+------+------+------+------+-------+
| บร    | 1    | 1    | 2    | 51   | 15   | 6.61 | 3    | 7     |
| ิษัทย่อย | ,014 | ,103 | ,117 | 0.49 | 6.79 |      | 9.30 | 13.19 |
| *     |      |      |      |      |      |      |      |       |
+-------+------+------+------+------+------+------+------+-------+
| รวม   | 1    | 5    | 7    | 2,82 | 95   | 7    | 24   | 4,1   |
|       | ,805 | ,659 | ,464 | 8.64 | 0.62 | 2.61 | 8.39 | 00.26 |
+-------+------+------+------+------+------+------+------+-------+

หมายเหตุ : * ไม่รวมบริษัทย่อยแห่งหนึ่ง คือ บริษัท ระยองแท้งค์เทอร์มินัล จำกัด
เนื่องจากมีผู้บริหารแผนคนละชุดกับบริษัทฯ

นโยบายในการพัฒนาพนักงาน

บริษัทฯ มีแนวทางในการพัฒนาพนักงานโดยมีแผนการพัฒนาและฝึกอบรมประจำปี
โดยกำหนดแนวทางจากศักยภาพของบุคลากรในตำแหน่งงานนั้นๆ ที่ต้องมี
เพื่อเพิ่มพูนศักยภาพให้กับหน่วยงานนั้นๆ
โดยมีการกำหนดความต้องการทั้งของความต้องการแต่ละบุคคล (Individual Need)
ความต้องการของหน่วยงาน (Department Need) ความต้องการขององค์กร (Organization
Need) ในปี 2548 บริษัทฯ
มีแผนงานที่จะจ้างที่ปรึกษาที่เชี่ยวชาญในด้านการวางระบบทรัพยากรมนุษย์มาดำเนินการในด้านการวิเคราะห์องค์กร
การจัดโครงสร้างองค์กร การวางแผนอัตรากำลัง กำหนดศักยภาพ (Competency)
การกำหนดตัวชี้วัด (Key Performance Indicator) การบริหารการประเมินผลงาน
การกำหนดค่างาน การจัดทำแผนความก้าวหน้าในสายอาชีพ (Career Path)
และการวางแผนสืบทอดตำแหน่งงาน ฯลฯ
ซึ่งเมื่อดำเนินการจัดวางระบบแล้วเสร็จและมีการนำมาใช้ ก็จะทำให้บริษัทฯ
มีแนวทางการดำเนินการด้านทรัพยากรมนุษย์ที่เป็นมาตรฐานสากล
เพื่อรองรับกับการเปลี่ยนแปลงทางธุรกิจที่กำลังเจริญเติบโต ทำให้บริษัทฯ ก้าวไปได้อย่างมั่นคง
สามารถรองรับการพัฒนาในอนาคตที่จะมีมาอย่างต่อเนื่องได้

สำหรับงานด้านพัฒนาและฝึกอบรมพนักงาน บริษัทฯ ได้จัดทำแผนฝึกอบรมตามหลักสูตรต่างๆ
ที่ได้วางไว้ เช่น การฝึกอบรมด้านการบริหารการจัดการ หลักสูตรทั่วไป หลักสูตรเฉพาะด้าน
หลักสูตรเกี่ยวกับความปลอดภัย การป้องกันอุบัติภัย หลักสูตรเพื่อส่งเสริมกิจกรรมเพิ่มผลผลิต
โดยมีการอบรมทั้งหมดประมาณ 500 รุ่น โดยเฉลี่ยบุคลากรของบริษัทฯ
จะได้รับการอบรมอย่างน้อยปีละ 2 ครั้ง
รวมถึงมีการอบรมโดยส่งบุคลากรไปอบรมภายนอกเพื่อเพิ่มพูนทักษะและความรู้อย่างสม่ำเสมอ

บริษัทฯ ได้กำหนดยุทธศาสตร์ในการพัฒนาระบบบริหารองค์กรและทรัพยากร
โดยเน้นการเสริมสร้างศักยภาพของพนักงานให้มีความรู้ความเข้าใจ
และสามารถปฏิบัติงานในบทบาทใหม่ของการดำเนินธุรกิจแบบสากล ตลอดจนกำหนดแผนงาน
เสริมสร้างคุณภาพชีวิตในการทำงานของพนักงานให้ดีขึ้น กำหนดค่านิยมและวัฒนธรรมของบริษัทฯ
เพื่อรองรับกับความเจริญเติบโตและความเปลี่ยนแปลงอย่างต่อเนื่อง
อาจกล่าวได้ว่าปีที่ผ่านมาเป็นปีแห่งความทุ่มเทและให้ความสำคัญกับการพัฒนาบุคลากร
เพื่อรองรับกับก้าวใหม่ของบริษัทฯ ที่จะเจริญเติบโตอย่างมั่นคงต่อไป

กองทุนสำรองเลี้ยงชีพ

บริษัทในเครือทีพีไอได้จัดตั้งกองทุนสำรองเลี้ยงชีพเมื่อปี 2544 เพื่อเป็นสวัสดิการสำหรับพนักงาน
โดยบริษัทฯ จ่ายเงินสมทบ และพนักงานที่เป็นสมาชิกจ่ายเงินสะสมในอัตราร้อยละ 3 ของค่าจ้าง
สำหรับในปี 2547 ได้รับการอนุมัติให้ปรับเงินสมทบและเงินสะสมเข้ากองทุนเพิ่มขึ้นเป็นร้อยละ 5
และบริษัทฯ ได้จ่ายเงินสมทบกองทุนสำรองเลี้ยงชีพในปีที่ผ่านมาจำนวน 72.61 ล้านบาท

ข้อพิพาทด้านแรงงาน

บริษัทฯ มีข้อพิพาทด้านแรงงานที่สำคัญได้แสดงไว้ในหมายเหตุประกอบงบการเงิน ข้อ 27
ภาระผูกพันและหนี้สินที่อาจเกิดขึ้นในภายหน้า (หน้า 84-85)